Artikel 52

Inddrivelse

Ud over oplysninger om en afgørelse, der træffes i henhold til første afsnit, er det ikke nødvendigt at give Kommissionen oplysninger.

2. Medlemsstater, tredjelande, partnerlande eller OLT'er, der deltager i et givent Interregprogram, kan beslutte, at den ledende partner, den eneste partner og programmets forvaltningsmyndighed ikke er forpligtet til at inddrive et uretmæssigt udbetalt beløb, der ikke overstiger 250 EUR uden renter, i bidrag fra Interregmidler til en operation i et regnskabsår.

3. Er den ledende partner ikke i stand til at sikre tilbagebetaling fra de øvrige partnere, eller kan forvaltningsmyndigheden ikke sikre tilbagebetaling fra den ledende eller eneste partner, refunderer den medlemsstat, det tredjeland, det partnerland eller det OLT, på hvis område den pågældende partner er beliggende eller, hvis der er tale om en EGTS, registreret, ethvert beløb, der uretmæssigt er udbetalt til den pågældende partner, til forvaltningsmyndigheden. Forvaltningsmyndigheden er ansvarlig for refusion af de pågældende beløb til Unionens almindelige budget i overensstemmelse med ansvarsfordelingen mellem de deltagende medlemsstater, tredjelande, partnerlande og OLT'er som fastsat i Interregprogrammet.

4. Når en medlemsstat eller et tredjeland, partnerland eller OLT har refunderet beløb, der uretmæssigt er udbetalt til den pågældende partner, til forvaltningsmyndigheden, kan den eller det fortsætte eller indlede en inddrivelsesprocedure over for den pågældende partner i henhold til sin nationale lovgivning. I tilfælde af en vellykket inddrivelse kan medlemsstaten, tredjelandet, partnerlandet eller OLT'et anvende disse beløb til national medfinansiering af det pågældende Interregprogram. Medlemsstaten, tredjelandet, partnerlandet eller OLT'et har ingen indberetningspligt over for programmyndighederne, overvågningsudvalget eller Kommissionen for så vidt angår sådanne nationale inddrivelser.

5. Hvis en medlemsstat, et tredjeland, et partnerland eller et OLT ikke har refunderet beløb, der er udbetalt uretmæssigt til en partner, til forvaltningsmyndigheden i medfør af nærværende artikels stk. 4, gøres disse beløb til genstand for en indtægtsordre udstedt af Kommissionen, som så vidt muligt skal efterkommes ved modregning over for den respektive medlemsstat eller det respektive tredjeland, partnerland eller OLT. En sådan inddrivelse udgør ikke en finansiel korrektion og reducerer ikke støtten fra EFRU eller Unionens andre eksterne finansieringsinstrumenter til det respektive Interregprogram. Det inddrevne beløb udgør formålsbestemte indtægter i henhold til artikel 21, stk. 3, i finansforordningen.

For så vidt angår beløb, der ikke refunderes til forvaltningsmyndigheden af en medlemsstat, vedrører modregningen efterfølgende betalinger til samme Interregprogram. Forvaltningsmyndigheden modregner herefter over for den pågældende medlemsstat i overensstemmelse med ansvarsfordelingen blandt de deltagende medlemsstater, som fremgår af Interregprogrammet, i tilfælde af finansielle korrektioner pålagt af forvaltningsmyndigheden eller Kommissionen.

For så vidt angår beløb, der ikke refunderes til forvaltningsmyndigheden af et tredjeland, partnerland eller OLT, vedrører modregningen efterfølgende betalinger til programmer fra Unionens respektive eksterne finansieringsinstrumenter.